Napadi u Parizu 13. novembra 2015.

U večernjim satima 13. novembra 2015, niz terorističkih napada (masovno ubijanje, samoubilački napadi i uzimanje talaca) dogodili su se u Parizu, Francuska i njegovom sjevernom predgrađu Saint-Denis. S početkom u 21:16 CET, dogodilo se šest masovnih ubijanja i tri zasebna samoubilačka napada blizu francuskog nacionalnog stadiona Stade de France. Najsmrtonosniji napad dogodio se u pozorištu Bataclan gdje su počinioci uzeli taoce i sukobili se s policijom sve do 00:58.

Ubijeno je najmanje 129 osoba, od kojih je 89 ubijeno u pozorištu Bataclan. Ozlijeđeno je još 352 osoba, te ih je 99 u kritičnom stanju. Pored civila ubijeno je i sedam napadača, te vlasti i dalje tragaju za mogućim saučesnicima koji su na slobodi. Francuska je već bila na velikom stepenu pripravnosti od januarskih napada u Parizu koji su usmrtili 17 osoba među kojima su bili civili i policajci. Francuski predsjednik François Hollande proglasio je vanredno stanje i postavio privremene kontrole na državne granice. Motiv im je bio francusko učešće u građanskom ratu u Siriji i Iraku. Hollande je izjavio da je napade organizirala Islamska Država s "unutrašnjom pomoći," te napad je opisao "ratnim činom." Napadi su najsmrtonosniji u Francuskoj od Drugog svjetskog rata i najsmrtonosniji u Evropskoj uniji od napada u Madridu 11. marta 2004.

## Pozadina 
Francuske oružane snage umiješale su se u sukobe u Iraku i Siriji zračnim udarima 19. septembra 2014. pod kodnim imenom Opération Chammal (). U oktobru 2015, Francuska je po prvi put pogodila mete u Siriji. Islamska Država naročito je spomenula zračne napade kad su sebe proglasili odgovornim za napade.

Francuska je već bila na velikom stepenu pripravnosti od napada na *Charlie Hebdo* i povezanih napadu početkom januara 2015. Dogodilo se i nekoliko manjih napada širom Francuske u 2015: probadanje tri vojnika koja su čuvala centar Jevrejske mjesne zajednice u Nicu, pokušaj miniranja fabrike koji je doveo do stradanja jednog zaposlenika u Saint-Quentin-Fallavier u junu, te pucnjava i probadanje u vozu u augustu.

Već više od 40 godina, vlasnici pozorišta Bataclan bila su Jevrejska braća, Pascal i Joel Laloux, sve dok ga nisu prodali u septembru 2015. Za razlog su naveli prijetnje zbog javne podrške Izraela. Upravo zbog ove podrške, pozorište je dobilo prijetnje od grupe naziva "Islamska vojska."

Prije ovog napada, Islamska Država i njihove grane djelovanja sebe su proglasili odgovornim za razne smrtonosne napade koji su se dogodili nekoliko sedmica prije napada. Dana 12. novembra 2015, dva samoubilačka napada dogodila su se u Bejrutu, Liban, usmrtivši 43 osobe. Dana 31. oktobra 2015, let Metrojeta 9268, u kojem su uglavnom bili ruski putnici, srušio se u Sinaju, Egipat, usmrtivši 224 osobe. Sinajska grana djelovanja Islamske Države sebe je proglasila odgovornim. Također je prijavljeno da je američka bespilotna letjelica ubila glavnog dželata Islamske Države, Džihada Johna, te da su kurdske snage preuzele kontrolu Sinjara.

## Napadi 
Napadi su se dogodili u 7 distrikta, u kojima je izvršeno četiri samoubilačkih napada i šest pucnjava. Dogodile su se tri eksplozije blizu francuskog nacionalnog stadiona Stade de France, te još jedna blizu bulevaru Voltaire; dvoje osoba odgovornih za pucnjavu u pozorištu Bataclan također su detonirali svoje samoubilačke prsluke nakon što su završili s okršajem s policijom. Prijavljena su pucanja u blizini rue Aliberta, rue de la Fontaine-au-Roi, rue de Charonne, pozorišta Bataclan, i avenije Republike ().

### Eksplozije kod Stade de Francea 
Došlo je tri eksplozije u kojem je poginulo pet osoba, blizu francuskog nacionalnog stadiona Stade de France, koji se nalazi u predgrađu Saint-Denis. U 21:20, svega 20 minuta nakon početka međunarodne prijateljske nogometne utakmice između Francuske i Njemačke na kojoj je prisustvovao francuski predsjednik François Hollande, u obližnjem kafiću došlo je do eksplozije u kojoj je ozlijeđeno ili ubijeno najmanje 10 osoba. Prvi terorist usmrtio je tri navijača detoniranjem samoubilačkog prsluka dok je ulazio u stadion. Hollande je evakuiran sa stadiona po završetku poluvremena, dok je njemački ministar vanjskih poslova ostao, Treća eksplozija dogodila kod obližnjeg McDonald'sa. Dvije eksplozije mogle su se čuti na televizijskom prijenosu utakmice; francuske vlasti informirali su oba trenera o novonastaloj kriznoj situaciji, dok igračima i publici ništa nije rečeno dok se igra nije završila, jer su treneri odlučili informaciju zadržati za sebe.

### Rue Bichat i rue Alibert 
Prvi pucnji dogodili su se na ruei Bichat i Alibert blizu kanala Svetog Martina u 10. okrugu Pariza. U 21:20, napadači su pucali na osobe ispred kafića Le Carillon. Zatim su prešli rueu Bichat i napali restoran Le Petit Cambodge. Francuska policija navodi da je u restoranu ubijeno 11 osoba. Ljekari i medicinske sestre iz obližnje bolnice Saint-Loius bili su u Le Carillonu kad je došlo do napada te su pružili prvu pomoć osobama ranjenim u napadu. Pariski javni tužilac obavijestio je da je ubijeno pet osoba, a da ih je pet ozlijeđeno.

### Rue de Charonne 
U 21:50,

### Bulevar Voltaire 
Još jedan napadač 11. okruga Pariza detonirao je svoj prsluk na bulevaru Voltaire blizu palače de la Nation.

### Masakr u pozorištu Bataclan 
mini|desno|Pozorište Bataclan 2015.
Došlo je masovnog ubijanja i uzimanja taoca u pozorištu Bataclan u bulevaru Voltaire 11. okruga Pariza. Američka grupa Eagles of Death Metal svirala je pred publikom od 1.500 ljudi.

Grupa je odsvirala pet pjesmama nakon čega su se dogodile eksplozije koje su zbunile dio publike koji je mislio da su eksplozije dio nastupa. U otprilike 21:45, svega sat vremena nakon početka koncerta, u dvoranu su ušla tri muškarca s maskama i kalašnjikovima. Radijski novinar, Julien Pearce, koji je bio na koncertu, opisao je napadače mirnim i ustrajalim rekavši CNN-u da su napadači kalašnjikove ponovo napunili tri ili četiri puta. Drugi svjedok rekao je da je napadač uzvikao: "Ovo je zbog svog zla koje je Holland načinio muslimanima širom svijeta." Došlo je do daljnih napada na policiju i na osobe koje su prve pristigle nakon dojava da je došlo do pucanjave u pozorištu.

Nakon što je policija dobila dojave da su napadači počeli ubijati taoce, u 15 minuta poslije ponoći, silom su ušli u pozorište. Prvi policijski izvještaji ukazali su da je 100 ljudi ubijeno u pozorištu; Postupak identifikacije žrtava i uklanjanje tijela iz pozorišta trajao je deset sati; proces je usporen zato što su neki od posjetioca svoje papire ostavili u garderobi Bataclana.

## Žrtve 
Napadi su usmrtili najmanje 129 osobu i ozlijedile 352, od kojih je najmanje 99 u kritičnom stanju. Francuska muzička publikacija *Les Inrockuptibles* objavila je da je u Bataclanu ubijen njihov muzički kritičar Guillaume B. Decherf.

Među žrtvama bilo je najmanje 19 stranih državljana. Ministarstvo vanjskih poslova Švedske izjavilo je da je najmanje jedan švedski državljanin ubijen a da je jedan ozlijeđen. Prema navodima belgijskog ministra vanjskih poslova Didiera Reyndersa, ubijena su dva Belgijanca iz Liègea i jedan Franco-Belgijanac. Zamjenska premijerka Španije, Soraya Sáenz de Santamaría, izjavila je da su francuske vlasti identificirale jednog španskog državljanina među žrtvama u pozorištu Bataclan. Portugalske vlasti potvrdile su da je ubijen jedan portugalski državljanin.

Rumunski ministar vanjskih poslova potvrdio je da su ubijena dva Rumuna. Također je potvređno da je ubijen jedan državljanin SAD-a. Vanjski ured Ujedinjenog Kraljevstva potvrdio je da je ubijen jedan državljanin Ujedinjenog Kraljevstva. Ministarstvo vanjskih poslova Čilea potvrdilo je smrt troje čileanskih državljana. Julie Bishop, australijska ministarka vanjskih poslova, medijima je izjavila da je jedan Australijanac povrijeđen u napadima. Predstavnik meksičke vlade objavio je da su dva Meksikanca ubijena dok je jedan povrijeđen. Irska ambasada u Parizu potvrdila je da je najmanje jedan Irac zadobio teške tjelesne povrede u jednom od napada.

## Reference 
## Vanjski linkovi 
* Izjava francuskog predsjednika Françoisa Hollandea  u ministarstvu vanjskih poslova Francuske
* Sažetak i ažuriranja uživo na web-stranici novinske agencije France 24
* Sažetak i ažuriranja uživo  na web-stranici novinske agencije *The Telegraph*
* Sažetak i ažuriranja uživo na web-stranici novinske agencije *The New York Times*
* Sažetak na web-stranici BBC vijesti
* Sažetak na web-stranici novinske agencije CNN

Kategorija:Teroristički incidenti u 2015.
Kategorija:Terorizam u Francuskoj
Kategorija:2015. u Francuskoj